Скупштина општине Врњачка Бања на својој \_\_\_\_\_\_\_\_ седници одржаној дана\_\_\_\_\_2021.године, а на основу члана 6. став 2. Закона о војној радној и материјалној обавези („Сл.гласник РС“, бр. 88/09, 95/10 и 36/18), члана 26.ст.2 Закона о јавној својини (''Службени гласник РС'', бр. 72/11, 88/2013 и 105/2014, 104/2016-др закон и 108/2016 и 95/2018 и 153/20), чл. 33. Одлуке о прибављању, располагању, управљању и коришћењу ствари у јавној својини општине Врњачка Бања (''Службени лист општине Врњачка Бања'', бр.72/20), чл. 40. Статута општине Врњачка Бања (''Службени лист општине Врњачка Бања'', бр.1/21-пречишћен текст), донела је

 О Д Л У К У

О ДАВАЊУ НА КОРИШЋЕЊЕ НЕПОКРЕТНОСТИ У ЈАВНОЈ СВОЈИНИ ОПШТИНЕ ВРЊАЧКА БАЊА МИНИСТАРСТВУ ОДБРАНЕ РЕПУБЛИКЕ СРБИЈЕ

Члан 1.

Овом Одлуком даје се на коришћење, без накнаде, Министарству одбране Републике Србије са седиштем у Београду у ул.Бирчанинова 5, пословни простор – канцеларију бр.16 која се налази у згради Општинске управе општине Врњачка Бања, у Врњачкој Бањи, ул.Крушевачка бр.17, површине 11,44 м2, ради смештаја Центра Министарства одбране Краљево, у циљу обављања законом прописаних послова, на неодређено време.

Члан 2.

Министарство одбране Републике Србије – Центар Министарства одбране Краљево преузима на коришћење наведену непокретност из чл. 1. ове Одлуке и обавезно је да исту користи у складу са природом и наменом ствари и да истом управља у складу са Законом о јавној својини, подзаконским прописима и важећим актима општине Врњачка Бања, као и да измирује све обавезе у вези одржавања предметне непокретности, утрошак електричне енергије, воде, грејања, телефонских услуга и свих других комуналних услуга о чему ће се између општине Врњачка Бања и Министарства одбране Републике Србије закључити уговор који ближе уређује међусобна права и обавезе по основу коришћења ове непокретности.

Уговор о уступању пословног простора на коришћење представља саставни део ове Одлуке.

 Члан 3.

Министарство одбране Републике Србије – Центар Министарства одбране Краљево нема право располагања, отуђења, стављања хипотеке или другог терета на описаној непокретности, нити давања у закуп наведене непокретности, што се ближе регулише уговором између општине и Министарства одбране Републике Србије.

 Примопредаја непокретности на коришћење из чл.1. ове Одлуке врши се записнички након закључивања уговора са општином.

Члан 4.

Корисник непокретности не може на истој изводити никакве радове, сем радове текућег одржавања, без сагласности општине, а адаптација и инвестиционо одржавање може вршити само након добијања писмене сагласности Општинског већа, по поступку и под условима прописаним Законом о јавној својини, подзаконским актима и актима СО које уређују област јавне својине, уз достављање прописане грађевинско техничке и др.документацијe.

Сви трошкови адаптације непокретности која се даје на коришћење извршене у складу са добијеном сагласношћу Општине Врњачка Бања падају на терет Министарство одбране Републике Србије – Центар Министарства одбране Краљево.

Члан 5.

Коришћење пословног простора противно одредбама чл.2,3. и 4. Одлуке основ је за престанак важења ове Одлуке и свих аката донетех на основу исте и основ је за раскид Уговора о давању на коришћење, а отказни рок тече од дана почетка ненаменског коришћења пословног простора, односно коришћења супротно наведеним одредбама.

 По раскиду уговора о уступању на коришћење Министарство одбране Републике Србије – Центар Министарства одбране Краљево је у обавези да предметни простор врати у првобитно стање, уколико одлуком Скупштине Општине није другачије одлучено.

 Општина Врњачка Бања може да одузме непокретност из члана 1. ове Одлуке ако се не користи у функцији у циљу обављања законом прописаних послова Министарства одбране Републике Србије, као и у случају потребе за извршавање других надлежности од општег интереса Општине Врњачка Бања.

Члан 6.

Овлашћује се Председник општине Врњачка Бања да о давању на коришћење непокретности из чл.1. ове Одлуке закључи уговор са корисником.

 Члан 7.

Министарство одбране Републике Србије по основу ове Одлуке не може уписати право коришћења на непокретности код надлежне службе РГЗ – Службе за катастар непокретности Врњачка Бања.

 Члан 8.

Ова Одлука ступа на снагу осмог дана од дана објављивања у ''Сл. листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_ од \_\_\_\_\_\_\_ .2021.године

 ПРЕДСЕДНИК

 СКУПШТИНЕ ОПШТИНЕ

 Иван Радовић

**О б р а з л о ж е њ е**

**Правни основ за доношење Одлуке** садржан је у члану 6. став 2. Закона о војној радној и материјалној обавези („Сл.гласник РС“, бр. 88/09, 95/10 и 36/18), којим је прописано да јединица локалне самоуправе има обавезу да на територији своје надлежности за потребе извршавања обавеза одбране обезбеди просторне и техничке услове за рад територијалних органа, члану 26. став 2. Закона о јавној својини („Службени гласник РС“, бр.72/11, 88/13, 105/14, 104/16 - др. закон, 108/16, 113/17 , 95/18 и 153/20) којим је прописано да се ствари у јавној својини могу дати на коришћење (са накнадом или без накнаде) или у закуп другом носиоцу јавне својине, члану 33. Одлуке о прибављању, располагању, управљању и коришћењу ствари у јавној својини општине Врњачка Бања (''Службени лист општине Врњачка Бања'', бр.72/20) који одређује да на захтев државних органа и организација, односно органа и организација Општине, правних лица и других организација, простор у службеним зградама (канцеларијски простор) односно службени простор (сале), може се дати на привремено, односно повремено коришћење, са накнадом или без накнаде, за рад, одржавање састанака, промоција и манифестација од општег друштвеног значаја за локалну заједницу, подносиоцу захтева и члану 40. став 1. тачка 25.-28., 38.-42. и чланом 55. став 1., тачка 30. и 31. Статута општине Врњачка Бања („Службени лист општине Врњачка Бања“, бр.1/21), којима су одређене надлежности Скупштине општине Врњачка Бања и Председника општине Врњачка Бања приликом поступања са покретним и непокретним стварина у јавној својини општине Врњачка Бања.

**Разлог за доношење ове Одлуке** садржан је у самом правном основу, односно законској обавези јединице локалне самоуправе да на територији своје надлежности за потребе извршавања обавеза одбране обезбеди просторне и техничке услове за рад територијалних органа Министарства одбране.

**Финансијска средства потребна за спровођење ове Одлуке:** за спровођење ове Одлуке нису потребна додатна финансијска средста.

**Ступање на снагу:** Ова одлука ступа на снагу осмог дана од дана објављивања у „Службеном листу општине Врњачка Бања“.

Обрадили:

Славица Станковић

Општинска правобранитељка

Саша Радисављевић

Секретар СО

 НАЧЕЛНИК

 ОПШТИНСКЕ УПРАВЕ

ОПШТИНЕ ВРЊАЧКА БАЊА

 Славиша Пауновић